நாம் விரும்பும் செயல்களை, இயக்கமாக மாற்ற தசைகள் உதவுகின்றன. ஒரு இலக்கை நோக்கி ஓட வேண்டுமென நாம் விரும்பினால் அல்லது ஓட வேண்டிய கட்டாயம் ஏற்பட்டால், அதற்கு பொறுப்பான தசைகள் துாண்டப்பட்டு, ஒருங்கிணைக்கப் பட்டு நம்மை ஓட வைக்கின்ற வேலையை மூளை செய்கிறது.ஒவ்வொரு மனிதனும் விரும்புவது தனது இறுதிகாலம் வரை தனது தேவைகளை தானே நிறைவேற்றி கொள்ள வேண்டும் என்பதே. நாம் விரும்பும் செயல்களை நிறைவேற்ற கூடிய வல்லமை பெற்ற 'வாலன்டரி' தசைகளின் வலிமை சிறுவயதிலிருந்தே ஒழுங்காக பராமரிக்கப்பட்டு வளர்க்கப்பட வேண்டும்.